**Správa o činnosti CEVS FF PU v Prešove za rok 2015**

*Centrum pre edukáciu a výskum seniorov* (ďalej len „CEVS“) na PU v Prešove bolo zriadené 28. 3. 2011 na základe rozhodnutia Dekana Filozofickej fakulty Prešovskej univerzity v Prešove na základe podnetu prof. PhDr. Beáty Balogovej, PhD., ktorá je zároveň jeho súčasnou riaditeľkou. CEVS je alokované na Filozofickej fakulte PU v Prešove a zastúpené rektorom Prešovskej univerzity ako akademické pracovisko Inštitútu edukológie a sociálnej práce Filozofickej fakulty v Prešove. Jadro CEVS tvorí *Inštitút edukológie a sociálnej práce FF PU v Prešove* doplnené o odborníkov a odborníčky z oblasti edukácie a výskumu starnutia populácie pôsobiacich na PU v Prešove a ďalších expertov zo Slovenska, Českej a Poľskej republiky a z ďalších krajín.

Správa informuje o odborných aktivitách CEVS FF PU v Prešove za rok 2015. Účelom Správy je predstaviť konkrétne aktivity CEVS v kontexte jeho základných cieľov a odborného zamerania. **Hlavným cieľom** CEVS na PU v Prešove je reagovať na demografické zmeny, podporovať výskum starnutia tým, že diseminuje zdieľanie vedomostí, zlepší komunikačné kanály, podporí širšiu stredoeurópsku spoluprácu a zvýši profil európskeho výskumu o starnutí. Napĺňanie tohto cieľa sa odráža v odborných a vedeckých aktivitách členov a členiek centra. **Špecifické ciele** spočívajú v príprave špecializačných študijných programov magisterského stupňa, špecializačných postgraduálnych programov, v tvorbe učebných textov a antológií pre uvedené aktivity. Ďalej vznik platformy pre spoluprácu medzi akademikmi a praktikmi. Úlohou CEVS je identifikovať tzv. agentov zmien a prizvať ich k spolupráci pri hľadaní relevantných informácii pri validizácii zistení a implementácii získaných znalostí do oblastí pomáhajúcich profesií. Cieľovou skupinou sú najmä vysokoškolskí študenti humanitných, medicínskych zdravotníckych a ekonomických odborov, ďalej sú to sociálni pracovníci, pedagógovia, ekonómovia, filozofi, etici, teológovia, sociológovia, psychológovia a vedci. Ďalšou veľmi významnou cieľovou skupinou sú profesionáli z oblasti pomáhajúcich profesií.

Predmetom Správy sú primárne odborné a expertízne aktivity organizované a spoluorganizované CEVS v roku 2015, prípadne aktivity a podujatia, na ktorých bolo CEVS cielene predstavené.

**Personálne kapacity CEVS (18 členov):**

**prof. PhDr. Beáta Balogová, PhD. - riaditeľka CEVS**

**prof. PhDr. Vasil Gluchman, CSc.** (Filozofická fakulta PU)

**doc. PhDr. Kvetoslava Repková, CSc.** (Inštitút pre výskum práce a rodiny)

**Mgr. Lenka Kvašňáková, PhD. - tajomníčka CEVS** (Inštitút edukológie a sociálnej práce FF PU)

**doc. Mgr. Monika Bosá, PhD.** (Inštitút edukológie a sociálnej práce FF PU)

**doc. PhDr. Denisa Šoltésová, PhD.** (Inštitút edukológie a sociálnej práce FF PU)

**Mgr. Michaela Skyba, PhD.** (Inštitút edukológie a sociálnej práce FF PU)

**prof. PhDr. Viera Bilasová, CSc.** (Inštitút filozofie a etiky FF PU)

**prof. PhDr. Eva Žiaková, CSc.** (Univerzita Pavla Jozefa Šafárika v Košiciach)

**doc. PaedDr. Ctibor Határ, PhD.** (Univerzita Konštantína Filozofa v Nitre)

**prof. PaedDr. Jana Levická, PhD.** (Trnavská univerzita v Trnave)

**Ing. Eva Hvizdová, PhD., MBA** (ISM Slovakia Prešov)

**PaedDr. Monika Žumárová, Ph.D.** (Univerzita Hradec Králové, Česká republika)

**Mgr. Zuzana Truhlářová, Ph.D.** (Univerzita Hradec Králové, Česká republika)

**PhDr. Eva Dragomirecká, PhD.** (Univerzita Karlova v Prahe, Česká republika)

**doc. PhDr. Jaroslav Veteška, Ph.D.** (Univerzita Pardubice, Česká republika)

**doc. Dr. Marta Uberman, PhD.** (Univerzita Rzeszów, Poľsko)

**Dr. Beata Bugajska, PhD.** (Univerzita Szczeczin, Poľsko)

**Viacúrovňové odborné pôsobenie a kontakty**

Na **regionálnej úrovni** CEVS spolupracuje s rôznymi inštitúciami podieľajúcimi sa na starostlivosti o seniorskú populáciu a rozvíjajúcim medzigeneračné spolužitie, sú to predovšetkým:

* Mestský úrad v Prešove, oddelenie sociálnych služieb; Detský domov Sečovce; Domov sociálnych služieb Sabinov; Zariadenie pre seniorov Náruč Prešov; Zariadenie pre seniorov Cemjata Prešov; Centrum kinantropologického výzkumu Fakulty tělesné kultury Univerzity Palackého; Materská škola A. Prídavka Prešov; Hotelová akadéma Eso Euroškola Prešov; PKO Prešov; Knižnica P.O. Hviezdoslava Prešov; Hornozemplínska knižnica Vranov a ďalšími.

Spolupráca sa odráža v aktivitách uskutočnených na regionálnej úrovni, ktoré sú uvedené v nasledujúcej časti Správy.

*CEVS* spolupracuje s viacerými **významnými domácimi i zahraničnými univerzitami**:

* Univerzita Konštantína Filozofa v Nitre; Univerzita Pavla J. Šafárika v Košiciach; Vysoká škola medzinárodného podnikania ISM Slovakia v Prešove; Trnavská univerzita v Trnave; Katolícka univerzita v Ružomberku; Univerzita Mateja Bela v Banskej Bystrici; Univerzita Hradec Králové; Univerzita Palackého v Olomouci; Technická univerzita v Liberci; Karlová univerzita v Prahe; Univerzita J. A. Komenského v Prahe; Univerzita v Szczecine; Univerzita v Przemysle a Univerzita v Rzeszówe.

**Prehľad aktivít - organizácia a spoluorganizácia vedecko-výskumných podujatí**

CEVS bolo zriadené v kontexte európskych výskumných priorít zameraných na otázky dlhodobej starostlivosti a starnutia (najmä vedecko-výskumného projektu INTERLINKS[[1]](#footnote-1)), to sa odráža v organizovaní, spoluzorganizovaní alebo sa prezentovaní viacerých vedecko-výskumných a odborných podujatiach, ktorých hlavnou charakteristikou bola opätovne *medzinárodná dimenzia* a *inkluzívny prístup* (v zmysle angažovania rozličných aktérov angažujúcich sa v otázkach dlhodobej starostlivosti a aktívneho starnutia).

         Dňa **18. februára** 2015 sa konalo vedecké podujatie pod názvom *Chronické neprenosné ochorenia v kontexte pomáhajúcich disciplín,* v spolupráci s *Kanceláriou WHO na Slovensku,* ktoré svojou účasťou poctila aj samotná riaditeľka MUDr. Darina Sedláková, MPH. Panelistkami v diskusii boli PhDr. Iveta Nagyová, PhD. a MUDr. Dagmar Breznoščáková, PhD. z Lekárskej fakulty UPJŠ v Košiciach a doktorandky IEaSP Mgr. Danica Adamčíková a Mgr. Lucia Bartková.

Prof. PhDr. Beáta Balogová, PhD. reprezentovala CEVS v rámci nasledujúcich podujatí:

* dňa 22.-23. Mája 2015, názov referátu: Agresivita seniora/seniorky ako dôsledku životného štýlu a straty zmyslu života, vedecká medzinárodná konferencia *Slovjanskij svit: problemy, perspektívy, medzinárodná konferencia,* Užhorod, Ukrajina,
* dňa **27. Novembra** 2015, pod názvom *Ukončenie profesionálnej kariéry – ako záťažová situácia a jej percepcia*, na vedeckej medzinárodnej konferencii 4. Ročník Košických dní sociálnej práce, Košice FF UPJŠ

**Pozvané prednášky a prezentácie členov a členiek**

* dňa **12. júna** 2015 sa v priestoroch *Filozofického ústavu SAV* uskutočnil teoretický seminár zameraný na problematiku seniorov v spoločnosti s názvom [*"Seniori v spoločnosti: problémy a riešenia"*](http://socialnapraca.weebly.com/uploads/5/4/2/4/5424089/pozvanka.doc) . Na seminári s pozvanými prednáškami vystúpili členky: prof. PhDr. Beáta Balogová, PhD. s prednáškou [*Maltreatment - zlé zaobchádzanie so seniormi*](http://socialnapraca.weebly.com/uploads/5/4/2/4/5424089/balogova_-_sav_15.pptx)., doc. PhDr. Denisa Šoltésová, PhD. s prednáškou [*Socioterapeutické aspekty humánno-animálnych interakcií*](http://socialnapraca.weebly.com/uploads/5/4/2/4/5424089/soltesova_denisa.ppt) a Mgr. Lenka Kvašňáková, PhD. s prednáškou *Trendy v dlhodobej starostlivosti o seniorov/ky na Slovensku*,
* Repková, Kvetoslava **22. apríla** 2015na podujatí *Demografický vývoj – strašiak alebo príležitosť? V* Bratislave, TEDx konferencia Allianz Bratislava. Vyžiadaná prezentácia “Kto bude opatrovať v starnúcej spoločnosti?”,
* Repková, Kvetoslava: *Deň seniorov – 4. Ročník.* Bratislava, **7. októbra** 2015, popularizačné podujatie zorganizované odborom sociálnych vecí MsÚ Bratislava – Ružinov. Vyžiadaná prezentácia “Dialóg so samosprávou o sociálnych službách”
* Repková, Kvetoslava: *Kvalita ako súčasť politiky sociálnych služieb.* Bratislava, **10.decembra** 2015, odbornú konferenciu zorganizovala APSS v SR v spolupráci s IVPR. Dve vyžiadané prezentácie “Kvalita v sociálnych službách – jej chápanie a míľniky doterajšieho vývoja” a “Návrh metodiky zavádzania štandardov kvality do praxe”.

**Účasť na konferenciách, seminároch, iných podujatiach**

Doc. PhDr. Kvetoslava Repková, CSc. reprezentovala CEVS na nasledujúcich odborných a vedeckých podujatiach:

* **4.-5. novembra** 2015, *Policy dialogue on strategy for long-term care in Slovakia.* Bratislava, zorganizoval WHO – Regional Office for Europe v spolupráci s IZP MZ SR a nadáciou SOCIA; moderovanie sekcie “Conditions and quality requirements for providers of LTC”,
* **7.- 8. septembra** 2015, vedecká konferencia *41st General assembly meeting of the European Centre for Social Welfare Policy and Research,* moderovanie sekcie “Users and Providers of Long-term care”,Viedeň, Rakúsko
* **23. septembra** 2015, *Zavádzanie štandardov kvality sociálnych služieb – workshop.* Bratislava, zorganizoval IVPR v spolupráci s členmi a členkami pracovnej podskupiny pre kvalitu,
* *Špecifiká hodnotiteľskej činnosti v službách krízovej intervencie, v terénnych a ambulantných sociálnych službách.* Bratislava, odborné podujatie IVPR v spolupráci s MPSVR SR.

Česká andragogická spoločnosť v spolupráci s Pedagogickou fakultou Univerzity Jana Evangelisty Purkyně usporiadala **8. decembra** 2015 medzinárodnú vedeckú konferenciu pod názvom *Vzdělávání dospělých 2015*. Jedna zo sekcií, ktorú garantoval doc. PhDr. Jaroslav Veteška, Ph.D., bola venovaná edukácii a aktivizácii seniorov a sociálnej práci. Odbornými partnermi boli nakladateľstvá Grada, Wolters Kluwer a Verlag Dashöfer. Nad konferenciou prevzala osobnú záštitu ministerka školstva, mládeže a telovýchovy ČR paní Kateřina Valachová,

* Ctibor Határ dňa **9. apríla** 2015 v Banskej Bystrici reprezentoval Centrum na medzinárodnej vedeckej konferencii *Edukácia dospelých 2015* s príspevkom *Teória a prax seniorskej edukácie v reflexii doby,*
* Ctibor Határ: *Intergenerational Learning as a Professional Tool for Social Andragogue (Educator of Adults) in Social Care Facilities.* (Határ, Jedličková) Medzinárodný kongres, *I Congreso Iberoamericano de Salud y Bienestar,* 23. - 25. septembra 2015A Coruna (Španielsko),

**Ďalšie významné aktivity jednotlivých členov/iek**

Česká andragogická spoločnosť zastupovaná doc. Jaroslavom Veteškom, PhD. nadviazala spoluprácu s Domovem sociálnych služieb Vlašská, Praha 1. Uvedená organizácia zaisťuje činnosti spojené s poskytovaním sociálnych služieb pre osoby so zdravotným postihnutím, prevádzkuje na území hlavného mesta chránené bývanie, centrum denných služieb a týždenný stacionár.

V roku 2015 bol na území hlavného mesta Prahy riešený projekt *Európskeho sociálneho fondu* zameraný na špecifické cieľové skupiny – na dlhodobo nezamestnané a sociálne znevýhodnené osoby 50+.

V rámci doktorandského študijného programu Pedagogika, študijný obor Andragogika, realizovaného Univerzitou Jana Amose Komenského Praha, bol zavedený nový študijný predmet **Sociálna andragogika a gerontagogika**, ktorý pripravil a prednáša doc. Jaroslav Veteška, PhD. garant doktorandského študijného programu. Zo strany študentov je o tento povinne voliteľný predmet veľký záujem.

Ctibor Határ bol riešiteľom projektu ŠF EÚ kód *ITMS: 26120130028 „Zvyšovanie kvality ďalšieho vzdelávania seniorov na Univerzite tretieho veku pri UKF v Nitre“* (2015) a taktiež zástupca zodpovedného riešiteľa/zodpovedný riešiteľ (od 15.10.2015) grantovej úlohy *VEGA MŠVVaŠ SR a SAV č. 1/0176/15:* *„Paradigmy v edukácii zdravotne znevýhodnených dospelých a seniorov v rezidenciálnej starostlivosti“* (2015, 2016, 2017).

**Vystúpenia v médiách:**

* dňa **4. apríla** 2015 bolo v RTVS odvysielané vystúpenie riaditeľky CEVS, prof. PhDr. Beáty Balogovej, PhD., na tému “Seniori – problematika aktívneho starnutia” v relácii *Generácia – zlaté roky života*. Záznam je dostupný na: [http://www.rtvs.sk/televizia/archiv/8094/62710.](http://www.rtvs.sk/televizia/archiv/8094/62710)
* dňa **9. júla** 2015 poskytla riaditeľka CEVS, prof. PhDr. Beáta Balogová, PhD., rozhovor pre neziskovú organizáciu Aptet n.o. Celý rozhovor je zverejnený na webovej stránke Aptet n.o. na:  [http://www.aptet.sk/?p=848.](http://www.aptet.sk/?p=848)

Aktivity CEVS v roku 2015 zamerané viac na oblasť terénnej práce realizované členkami *Inštitútu edukológie a sociálnej práce*, a to:

* VI. výročný koncert speváckeho zboru pri CEVS Canto Vero konaný dňa **18. mája** 2015.
* Vianočný koncert speváckeho zboru pri CEVS Canto Vero konaný dňa **20. decembra** 2015,
* odborné aktivity Akadémie tretieho veku v Spišskej Novej Vsi,
* vydanie básnickej zbierky p. Pustajovej,
* workshopy v *Hornozemplínskej knižnici* vo Vranove nad Topľou.

**Publikačná činnosť členov a členiek CEVS**

REPKOVÁ, Kvetoslava, 2015. Sociálna politika v sociálnej práci.In: Balogová, Beáta et al. 2015. *Kompendium sociálnej práce pre bakalársky stupeň štúdia.* Prešov: Pavel Šidelský – Akcent print, s. 279-332. ISBN 978-80-89295-59-3.

REPKOVÁ, Kvetoslava a Lýdia, BRICHTOVÁ, 2015. Odkázanosť na pomoc inej osoby v kontexte sociálnych služieb na Slovensku. In: *Fórum sociální politiky.* č. 3, s. 10-18.

REPKOVÁ, Kvetoslava, 2015. I*mplementácia podmienok kvality do praxe poskytovateľov sociálnych služieb – metodické východiská.* Bratislava: IVPR.

HATÁR, Ctibor, 2015.*Teória a prax seniorskej edukácie v reflexii doby.*In: KRYSTOŇ, M. (ed.). *Vzdelávatelia dospelých a ich andragogické pôsobenie.* Banská Bystrica: UMB, s. 247-258. ISBN 978-80-557-1008-2.

HATÁR, Ctibor, JEDLIČKOVÁ, P., 2015. *Intergenerational Learning as a Professional Tool for Social Andragogue (Educator of Adults) in Social Care Facilities.*In: GONZÁLEZ CABANACH, R., SOUTO GESTAL, A., GONZÁLEZ DONIZ, L. (eds.). *Bienestar psicológico y educación.* Granada: GEU, s. 73-82. ISBN 978-84-16361-63-2.

LEVICKÁ, Jana, LEVICKÁ, Katarína, TRUHLÁŘOVÁ, Zuzana, 2015. *Teoreticko-empirické reflexe solidarity*. Vyd. 1. Hradec Králové: Gaudeamus. ISBN 978-80-7435-574-5.

LEVICKÁ, Jana, TRUHLÁŘOVÁ, Zuzana, 2015. *Issues of contemporary family in the international context*. Hradec Králové: Gaudeamus. ISBN 978-80-7435-571-4.

TRUHLÁŘOVÁ, Zuzana, LEVICKÁ, Jana, VOSEČKOVÁ, Alena, MYDLÍKOVÁ, Eva, 2015. *Mezi láskou a povinností - péče očima pečovatelů*. Vyd. 1. Hradec Králové: Gaudeamus. ISBN 978-80-7435-570-7.

VOSEČKOVÁ, Alena, TRUHLÁŘOVÁ, Zuzana, ŠTĚCH, Ondřej, 2015. Burnout syndrome among social workers and informal caregivers working with elderly. In: *Psychology and psychiatry, sociology and healthcare, education (SGEM 2015)*. Sofia: Step92, s. 333-340. ISBN 978-619-7105-44-5.

TRUHLÁŘOVÁ, Zuzana, VOSEČKOVÁ, Alena, ŠTĚCH, Ondřej, 2015. Home care for terminally ill. In: *Psychology and psychiatry, sociology and healthcare, education (SGEM 2015)*. Sofia: Step92, s. 567-574. ISBN 978-619-7105-44-5.

KAPPL, Miroslav, ŠTĚCH, Ondřej, TRUHLÁŘOVÁ, Zuzana, VOSEČKOVÁ, Alena, 2015. Spiritual groups and community social work. In: *Psychology and psychiatry, sociology and healthcare, education (SGEM 2015)*. Sofia: Step92, s. 879-886. ISBN 978-619-7105-44-5.

TRUHLÁŘOVÁ, Zuzana. 2015. Problematika neformální péče z hlediska pečovatelů. In: , s. 26-50.

MAREŠOVÁ, Petra, VOSEČKOVÁ, Alena, TRUHLÁŘOVÁ, Zuzana, KUČA, Kamil, 2015. Economic and Social Aspects of Informal Care for Alzheimer´s Disease Patients in the Czech Republic. In: *IBIMA 2015*. New York: IBIMA, s. 1068-1074. ISBN 978-0-9860419-4-5.

VOSEČKOVÁ, Alena, TRUHLÁŘOVÁ, Zuzana, 2015. Salutogenetický model v praxi. In: *Wybrane aspekty opieki nad osobami starszymi z perspektywy opieki zdrowotnej i pracy socjalnej*. Brno: Tribun EU, s. 42-63. ISBN 978-80-263-0883-6.

PUNČOCHÁŘ Petr, TRUHLÁŘOVÁ Zuzana, 2015. Metoda kontrolovaného pití. *Revue sociálnych služieb*. **7**(1), s. 62-71. ISSN 1338-1075.

KVAŠŇÁKOVÁ, Lenka, 2015. Sociálna gerontológia. In BALOGOVÁ, Beáta et al. 2015. *Kompendium sociálnej práce pre bakalársky stupeň štúdia.* Prešov: Pavol Šidelský – Akcent print, s. 131 – 143. ISBN 978-80-89295-59-3.

BALOGOVÁ, Beáta a Kvetoslava REPKOVÁ, Lenka KVAŠŇÁKOVÁ, 2015. Správa o činnosti centra pre edukáciu a výskum seniorov (CEVS) na FF PU v Prešove za rok 2012-2013. In GOGOVÁ, Lenka (ed.) *Kľúčové kompetencie pre celoživotné vzdelávanie IV: ročenka Centra celoživotného a kompetenčného vzdelávania Prešovskej univerzity v Prešove.* Prešov: Vydavateľstvo Prešovskej univerzity, s. 198 – 213. ISSN 1338-3388.

BALOGOVÁ, Beáta, 2015. Aggressiveness senior life style as a result of a loss of meaning of life. In: *Slovianskyj svit: vyklyky sučasnosti : zbirnyk materialiv V mižnarodnoji naukovo-praktyčnoji konferenciji, prysviaščenoj dňu slovianskoj kuľtury ta pysemnosti.* Užhorod : PRAT "Vydavnyctvo Zakarpatťa", s. 163-181. ISBN 978-966-347-087-0.

BALOGOVÁ, Beáta, 2015. Smútkové poradenstvo – sme na neho pripravení v sociálnej práci? In: *Revue sociálnych služieb*. Roč. 7, č. 1, s. 28 – 45.

BALOGOVÁ, Beáta, 2015. Ukončenie profesionálnej kariéry - ako záťažová situácia a jej percepcia. In: *Podoby vnútorných i vonkajších faktorov zvládania záťaže z pohľadu teórie i praxe sociálnej práce [elektronický zdroj]: 4. ročník Košických dní sociálnej práce*, Košice: Univerzita Pavla Jozefa Šafárika v Košiciach, s. 194-199. ISBN 978-80-8152-405-9. Dostupné na: http://unibook.upjs.sk/image/data/knihy%202016/FF/podoby-vnutornych-vonk-faktorov-soc-prace.pdf.

KVAŠŇÁKOVÁ, Lenka, 2015. Reflexia súčasných trendov dlhodobej starostlivosti o staršie osoby. In: *Hradecké dny sociální práce,* Hradec Králové: Gaudeamus.

**Priority vecného zamerania do budúcnosti**

Priority zamerania činnosti CEVS vyplývajú z viacerých nosných koncepčných materiálov, napr. v roku 2013 prijatej *Stratégie aktívneho starnutia* (činnosť CEVS sa naďalej bude orientovať na zapojenie sa do procesu eliminácie negatívnych dopadov procesu starnutia populácie na ekonomiku, trh, dôchodkový systém a ďalšie oblasti života spoločnosti), taktiež programového dokumentu: *Národný program aktívneho starnutia na roky 2014-2020.*

Vedecko-výskumnú a inú odbornú činnosť CEVS aj naďalej rámcujú kľúčové dokumenty a iniciatívy na medzinárodnej a národnej úrovni. Koncom roku 2011 bol v rámci európskej iniciatívy FUTURAGE prijatý dokument *A Road Map for European Ageing Research (Smerovanie európskeho výskumu starnutia)*, ktorý definuje základné princípy a priority výskumu starnutia v Európe do roku 2020 v súlade so stratégiou Európa 2020.[[2]](#footnote-2)

V roku 2012 prijala Svetová zdravotnícka organizácia, Regionálny úrad pre Európu, zásadný dokument *Strategy and action plan for healthy ageing in Europe, 2012-2020 (Stratégia a akčný plán pre zdravé starnutie v Európe, 2012-2020)*.[[3]](#footnote-3) Aj tento dokument prispieva k vecnej osnove činnosti CEVS. Vedecko-výskumné a iné odborné rámce smerovania organizácií, ktoré sa venujú otázkam starnutia a budovania inkluzívnej spoločnosti pre ľudí každého veku, vyplynuli aj z ministerskej konferencie zameranej na otázky starnutia *Ensuring a Society for all Ages (Zabezpečenie spoločnosti pre ľudí každého veku)*. Na konferencii boli prijaté záväzky (deklarácie) ako pre politické reprezentácie, tak pre výskumnú obec a mimovládny sektor.[[4]](#footnote-4) V budúcnosti sa aj naďalej chceme prostredníctvom európskeho výskumu zamerať na zvýšenie profilu európskeho výskumu o starnutí.

Spracovala:

Kvašňáková Lenka, Prešov

1. Projekt financovaný v rámci 7. RP. Bližšie: <http://interlinks.euro.centre.org> [↑](#footnote-ref-1)
2. <http://futurage.group.shef.ac.uk/assets/files/Final%20road%20map/FUTURAGE%20A%20Road%20Map%20for%20European%20Ageing%20Research%20-%20October%202011.pdf> [↑](#footnote-ref-2)
3. [http://www.euro.who.int/en/what-we-do/health-topics/Life-stages/healthy-ageing/publications/2012/eurrc6210-strategy-and-action-plan-for-healthy-ageing-in-europe,-20122020](http://www.euro.who.int/en/what-we-do/health-topics/Life-stages/healthy-ageing/publications/2012/eurrc6210-strategy-and-action-plan-for-healthy-ageing-in-europe%2C-20122020) [↑](#footnote-ref-3)
4. <http://www.unece.org/index.php?id=23448> [↑](#footnote-ref-4)